**ORGANIZACIJA RADA PRODUŽENOG BORAVKA**

**OŠ Šijana i PO Muntić**

Produženi boravak u OŠ Šijana se organizira za učenike 1. i 2. razreda. Produženi boravak radi u dvije smjene, dok se produženi boravak u PO Muntić organizira za učenike od prvog do četvrtog razreda u popodnevnoj smjeni.

JUTARNJA SMJENA PRODUŽENOG BORAVKA – prije redovite poslijepodnevne nastave : od 07:00 – 13:00

POPODNEVNA SMJENA PRODUŽENOG BORAVKA:

* nakon redovite jutarnje nastave: od 11:30 do 16:00 (OŠ Šijana )
* nakon redovite jutarnje nastave: od 11:30 do 16:30 (PO Muntić)

Nema prihvata učenika u produženom boravku za učenike koji na redovnu nastavu taj tjedan idu u jutarnjoj smjeni.

Prehrana učenika koje pohađaju produženi boravak obuhvaća doručak i ručak u jutarnjoj smjeni i ručak u popodnevnoj smjeni produženog boravka.

PB ŠIJANA

Vrijeme doručka: 08:30

Vrijeme ručka: 12:15 – 12:45 ( jutarnja smjena ), 13:15 – 13:45 ( popodnevna smjena )

PB MUNTIĆ

Ručak : 12:45 – 13:15

Rad produženog boravka organiziran je kroz obrazovni dio, organizirano i slobodno vrijeme.

Obrazovni dio podrazumijeva ponavljanje, uvježbavanje, primjenu naučenoga kroz pisanje domaćih zadaća (hrvatski jezik, matematika,priroda i društvo), nastavne listiće i primjenu različitih aktivnosti za ponavljanje gradiva.

Organizirano vrijeme provodi se kroz odgojno – obrazovna kurikulumska područja: jezično – komunikacijsko, matematičko – prirodoslovno, tehničko i informatičko, društveno – humanističko, kulturno – umjetničko, tjelesno – zdravstveno. Obilježavaju se važni događaji i blagdani likovnim radovima i kroz kreativno-edukativne radionice i projekte, razvijamo vještine komuniciranja u grupi.

Unutar organizacije rada produženog boravka predviđeno je slobodno vrijeme: vrijeme za igru u školskom dvorištu, odmor i rekreaciju po slobodnom izboru učenika.

**Učiteljice produženog boravka**: Dijana Vlaisavljević, Stela Tijanić, Krunoslava Gavrić, Anna Buić, Nikolina Milivojević, Kristina Bandić, Monika Josić, Elena Šugar